PÁLYÁZATI KIÍRÁS

**Isaszeg Város Önkormányzata pályázatot hirdet kizárólag Isaszeg közigazgatási területén működő intézmények, civil szervezetek (alapítványok, egyesületek) számára, a 2024. évi nyári szabadidős programok támogatására**

**A pályázat célja:**

Az isaszegi gyermekek nyári szabadidejének Isaszegen, országhatáron belül, és országhatáron túli hasznos eltöltése.

**A pályázaton felosztható keret összege: 1.500.000.-Ft,** amit a Képviselő-testület a 2024. évi költségvetésről szóló 4/2024. (II.22.) Önk. rendeletében állapított meg.

**Pályázók köre:**

* **Isaszeg közigazgatási területén működő intézmények**,
* azon isaszegi székhelyű **civil szervezetek** (kivéve pártokat, munkaadói és munkavállalói érdekképviseleti szerveket, biztosító egyesületeket, közalapítványokat, kamarákat, köztestületeket), amelyeket a bíróság a pályázat kiírása előtt legalább egy évvel nyilvántartásba vett, és az alapszabályuknak megfelelő tevékenységüket Isaszeg közigazgatási területén ténylegesen folytatják,

**A pályázat közzétételre kerül:** az Isaszeg Önkormányzati Tájékoztatóban, a [www.isaszeg.asp.lgov.hu](http://www.isaszeg.hu/) honlapon.

**A pályázatok beérkezésének határideje:**

**2024. április 25. 14.00 óra**

**A pályázat benyújtásának módja:**

A pályázati űrlap a mellékletekkel együtt **2 példányban** – egy eredeti és egy fénymásolat -, kézzel olvashatóan írt vagy nyomtatott formában, **zárt borítékban** az **Isaszegi Polgármesteri Hivatal (2117 Isaszeg, Rákóczi utca 45.) Kabinet Irodáján, személyesen nyújtható be.**

A borítékra kérjük ráírni: ***„*Nyári szabadidős program pályázat-2024”**

**Benyújtandó dokumentumok:**

**Isaszeg közigazgatási területén működő intézmények esetében:**

Isaszeg Város Önkormányzatának az államháztartáson kívüli források átvételéről és átadásáról szóló rendeletének kötelezően benyújtandó mellékletei

* pályázati adatlap (1. sz. melléklet)
* pályázat rövid tartalmi leírása (1.a sz. melléklet)
* pályázat tételes pénzügyi terve (1.b sz. melléklet)
* pályázati összesítő (1.c. sz. melléklet)
* amennyiben az adott pályázathoz egyéb támogatásban is részesült, az erről szóló határozat (dokumentum) másolata

**Civil szervezetek (alapítványok, egyesületek) esetében:**

1. Isaszeg Város Önkormányzatának az államháztartáson kívüli források átvételéről és átadásáról szóló rendeletének kötelezően benyújtandó mellékletei

* pályázati adatlap (1. sz. melléklet)
* pályázat rövid tartalmi leírása (1.a sz. melléklet)
* pályázat tételes pénzügyi terve (1.b sz. melléklet)
* pályázati összesítő (1.c sz melléklet)
* nyilatkozat a közpénzből nyújtott támogatások átláthatóságáról szóló törvény szerinti összeférhetetlenség, illetve érintettség fennállásról, vagy hiányáról (2.a sz. melléklet)
* amennyiben az előző pont alapján érintettség áll fenn, közzétételi kérelem (2.b sz. melléklet)

1. az Országos Bírósági Hivatal (OBH) honlapjáról letöltött, a szervezet 30 napnál nem régebbi névjegyzékének adatai tartalmazó közhiteles adatlap,
2. a hatályos alapító okiratnak vagy alapszabálynak a szervezet képviselője által hitelesített másolata,
3. nyilatkozat arról, hogy a támogatott szervezetnek esedékessé vált és meg nem fizetett köztartozása nincs,
4. nyilatkozat arról, hogy a megszüntetésére irányadó jogszabályban meghatározott eljárás ellene nincs folyamatban,
5. 2023. évi számviteli beszámoló letétbe helyezéséről szóló OBH igazolás. Amennyiben ez a pályázat benyújtására meghatározott határidőig nem áll rendelkezésre, a pályázó köteles tárgy év május 31-ig pótlólag becsatolni, mely a támogatási szerződésben a támogatási összeg folyósítási feltételeként kerül meghatározásra.
6. a civil szervezet döntéshozó szerve (közgyűlés, kuratórium) üléséről készült azon jegyzőkönyv vagy határozati kivonat másolata, amely a pályázat benyújtására vonatkozó döntést és a megvalósítani kívánt célt tartalmazza,
7. amennyiben az adott pályázathoz egyéb támogatásban is részesült, az erről szóló határozat (dokumentum) másolatát,
8. a pályázat benyújtását megelőző évről szóló közhasznúsági melléklet (350/2011. Korm. rendelet). Az i) pontban meghatározott mellékletet csak a közhasznú, illetve kiemelkedően közhasznú szervezeteknek kell csatolniuk.

A pályázat kötelezően benyújtandó mellékletei személyesen is átvehetők az Isaszegi Polgármesteri Hivatal ügyfélszolgálatán ügyfélfogadási időben, illetve letölthető a [www.isaszeg.asp.lgov.hu](http://www.isaszeg.asp.lgov.hu) honlapról.

**A pályázatok kezelése:**

A pályázatokat az önkormányzat iktatja és archiválja. Az önkormányzat a nyertes pályázók esetében az odaítélt támogatás tényét és a támogatott szervezetek, közösségek kilétét hordozó információkat közérdekű adatnak tekinti, ezért azokat hozzáférhetővé teszi a nyilvánosság számára.

**A pályázatok elbírálása:**

A pályázatokat **2024. május 16-ig** – a Pénzügyi, Jogi, Városfejlesztési Bizottság és a Humán Bizottság véleményének kikérése mellett – a Képviselő-testület bírálja el.

A pályázat eredményéről a pályázók írásban kapnak értesítést, illetve a nyertesek nevét és az elnyert összeg nagyságát az önkormányzat **2024. május hónapban az interneten (**[www.isaszeg.asp.lgov.hu](http://www.isaszeg.hu/)**) a Képviselő-testületi döntést követően azonnal és az Isaszeg Önkormányzati Tájékoztató soron következő lapszámában közzéteszi.**

A hiányos vagy formailag hibás pályázatokat az önkormányzat értékelés nélkül elutasítja. A pályázati döntéseket az önkormányzat nem indokolja, illetve nem fogad el azokkal kapcsolatos panaszt. Hiánypótlásra lehetőség nincs.

Érvénytelen az a pályázat:

* amely határidőn túl érkezett;
* amelyet nem az arra jogosult nyújtott be;
* amelyet nem a megadott címre nyújtottak be;
* amelyhez nem csatolták az előírt mellékleteket;
* amelyen a pályázati adatlap kitöltése hiányos.

Nem részesíthető támogatásban az a pályázó:

* aki a pályázatában megtévesztő vagy valótlan adatot szolgáltatott;
* aki korábban Isaszeg Város Önkormányzatától kapott támogatást a vonatkozó támogatási szerződésben megjelölt céltól részben vagy teljes egészében eltérően használta fel;
* akinek lejárt esedékességű köztartozása van;
* aki nem számolt el az előző évi pályázatával határidőre;
* aki nem felel meg a pályázati felhívásban meghatározott követelményeknek.

**A pályázati támogatás igénybevétele:**

A pályázat előfinanszírozott, tehát az elnyert támogatás összegét teljes egészében a program tartalmi és pénzügyi beszámolója előtt kapja meg a támogatott szervezet. A nyertes pályázókkal az önkormányzat **támogatási szerződést köt**, amely feltétele a támogatás igénybevételének. Pályázati támogatást az önkormányzat bankszámlára utalással és készpénz kifizetéssel teljesít.

**A támogatási szerződés megkötése előtt**

* **a pályázó szervezet köteles benyújtani** a banki aláírási kartonjának a bank által hitelesített, 60 napnál nem régebbi másolatát.

**A pályázat elszámolásával kapcsolatos tudnivalók:**

* A pályázaton elnyert összeggel a pályázati program megvalósítását követő 30. nap, de legkésőbb **2024. december 15-ig** beszámolót kell benyújtani a pályázat kiírójához.
* A beszámoló számlamásolatokkal alátámasztott pénzügyi részből és fényképekkel, sajtómegjelenéssel illusztrált tartalmi részből áll, melyet a támogatott szervezet a pályázati program megvalósítását követő 30. nap, de legkésőbb **2024.** **december 15-ig** köteles az Isaszegi Polgármesteri Hivatal Gazdálkodási osztálya és az önkormányzat illetékes szakbizottsága részére elküldeni.
* A sajtómegjelenést Isaszeg Város Önkormányzata a tulajdonában lévő havi megjelenésű tájékoztatójában, honlapján térítésmentesen biztosítja.

A pályázati kiírással, sajtómegjelenéssel és az elnyert pályázat tartalmi beszámolójával kapcsolatos kérdésekre Pisiák Zsuzsanna ad választ az alábbi elérhetőségeken: 28-583-111; [pisiak.zsuzsa@isaszeg.hu](mailto:pisiak.zsuzsa@isaszeg.hu)

A pályázat pénzügyi elszámolásával kapcsolatban pedig Makai Krisztina nyújt segítséget az alábbi elérhetőségeken: 28-583-101.; [makai.krisztina@isaszeg.hu](mailto:makai.krisztina@isaszeg.hu)

Isaszeg, 2024. március 21.

Isaszeg Város Önkormányzatának

Képviselő-testülete